JUMAL KÕNELEB
Teretulemast Jani ja Joy seltsi!
Täna, kui seda saadet filmime, on juhtumisi sõbrapäev.
Kas teadsid, et Jeesus tahab olla meie kõikide sõber?
Jumal on nii hea, et tahab olla meie lähedal.
Meie saatesarja peamiseks eesmärgiks ja ootuseks
on et igaüks võiks leida selle lähedase suhte Jumalaga,
mille me Joyga oleme leidnud.
See muutis meie elu.
Ka selles saateosas räägime Jumala õnnistusest.
See ei ole mingi viis, stiil ega tehnika.
See kirjeldab üht Jumala omadust.
Seda, et Ta on hea Jumal, kes tahab meile head.
Kui Jeesus sündis, ilmusid inglid ja ülistasid
selle sündmuse pärast. (Lk.2:12)
Au olgu Jumalale kõrges ja maa peal rahu, inimestest hea meel!”
Mõelda, millise sõnumi tõid inglid taevast kõigile rahvaile.
Jumalal kellel on meist hea meel ja soovib meile head.
Kui Ta soovis meile siis head, siis Ta soovib head ka nüüd.
Kui Ta soovis inimestele head tol ajal siis soovib
Ta ka seda nüüd sulle, sest Jumal ei muutu.
Ta on sama eile, täna ja igavesti.
Täna jätkame ja räägime teemal, mis seondub Jumala headusega
ehk Jumala õnnistusest.
Kas teadsid, et sa oled õnnistatud?
Selle saate nimi on: "Jumal kõneleb".
See ei tähenda aga, et iga kord, kui suu avame siis Jumal räägib.
Selle saate nimi on pandud seepärast,
et tahame rõhutada, et Jumal tõesti räägib.
Ta on kõnelev Jumal. Ta on võimas ja väeline olend,
kes tahab olla meiega osaduses ja rääkida meie südamesse,
kasutades Püha Vaimu ja muidugi ka Piiblit.
Kui me õpime Teda kuulama ja õpime Teda tundma,
siis kuuleme Tema imelist vaikset armastavat häält,
mis tahab meiega rääkida ja räägibki kogu aeg.
Siis mõistame, et Piibli sõnad kõnetavad mind isiklikult
ja hakkame tegema selle järgi. Nõuannete järgi, mis me saame.
Meil hakkab siis hästi minema ja meie elu hakkab muutuma.
Jumala headus, mida Ta on algusest peale tahtnud meile anda,
hakkab nähtavale tulema meie elus. Teate, ma võin päris ausalt öelda,
et minu ja Jani elus on täitunud 5. Moosese 28,
päris mitmes asjas meie elus. - Kas ma võin midagi vahele öelda?
Tahtsin kõiki julgustada. Tänapäeval on palju raamatuid
Jumala hääle kuulamisest.
Kui see teema on sinu jaoks pisut ebakindel,
siis loe neid raamatuid või vaata meie saate
neid esimese hooaja osasid, kus räägime sellest.
Piibel ja Jeesus ütlevad Johannese 10:27:
"Minu lambad kuulevad minu häält ja mina tunnen neid
ja nad järgnevad mulle."
Jeesuse sõnul kuulevad kõik, kes Temasse usuvad, Tema häält.
Ka sina võid kuulda Tema häält.
Kui sa pole veel kuulnud, siis usu ja otsi seda,
siis sa õpid kuulama.
Aga nüüd loeme 5. Moosese 28.
See on imeline peatükk Piiblis, mida võiks lausa iga päev lugeda.
Selles on iga päev midagi uut leida. See on elu aardekamber.
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan,
siis tõstab sind Issand, su Jumal.." Nüüd see Tema sõnum algab!
Kui oleme Temaga ja paneme Ta oma elus esikohale
ja elame Temaga koos ning teeme Tema nõuannete järele,
mida me Piiblist leiame, hakkame erinevate
juhtnööride järgi juhinduma, siis meie elus hakkab muutusi juhtuma.
"...siis tõstab sind Issand, su Jumal, kõrgemaks
kõigist rahvaist maa peal."
Me saame eriseisuse.
Me pole teistest paremad,
me oleme Jumala lapsed.
Oleme tõesti Jumala lapsed ja Ta on tõesti meiega
ja mõjutab meie elu. Ta tõesti toob head meie ellu.
On hea meeles pidada, et Jumal teab meie puudulikkust.
Kui ta hakkab õpetama, siis Ta ei eelda, et oleme täiuslikud.
Ta armastab sind ja mind ning õpetab tasapisi, üks samm korraga.
Nii on Jumal ka meid õpetanud. Üks asi korraga.
Aga kui Ta räägib meiega, siis tasub see vastu võtta ja kuulata.
Ta tahab meile ainult head.
Nagu Joy ütles, mitte, et meie oleksime keegi,
vaid lihtsalt Issandaga koos aega veetes hakkab midagi külge.
Kord tuli keegi rongis minu juurde.
Tulin palvekoosolekult, kus olime kaks tundi Issanda ligiolus,
ma istusin ja nautisin seda. Ja keegi küsis, mis mul on.
Kes sa õieti oled? Meie vestlus jätkus ja ta sai usklikuks.
Ma ei üritanud teda veenda ega evangeliseerida,
aga Jumala kirkus ja ligiolu oli lihtsalt minuga seal.
Sellsed asjad sünnivad, kui kuuleme ja oleme Temaga koos.
Ma polnud ega ole kuidagi teistest parem.
See kirjakoht jätkub veel. Õieti see alles algab:
"Ja kõik need õnnistused saavad sulle osaks".
Mis õnnistused?
Me räägime juba mitmendat saadet õnnistustest,
aga mis see tähendab?
Ma võin lugeda, mida sõnaraamat selle tähenduseks annab.
Õnnistus, õnnistatud või õnnistada:
igasugune õnn, kingitus, tasuta,
mitte väljateenitud and, keegi annab selle kingitusena,
edu, miski, mis viib heaollu, kas me vajame seda?
Me vajame oma argipäevastes askeldustes just seda.
Kasvav õnn, õnnestumine, õnnis, taevalik, õnnelik, vedamine,
rõõmupõhjus, teha õnnelikuks. Issand tahab meid teha õnnelikuks.
Kas usud seda? Mina usun küll ja olen seda juba märganud.
Rahu ja üliküllus. Aamen.
Teises sõnastikus oli veel kirjas, et õnnistus on vägi, mis varjab,
annab edu ja paneb õnnestuma ja võidab takistused.
Selline ligiolu, nagu oli paradiisis.
Paradiis sümboliseerib meile, Jumala algset plaani inimkonnale.
Seal polnud puudust, häda, hirmu ega kannatusi.
Neid ei ole ka Taevas. Jumala tahe pole muutunud.
Kõige selle hea osas, mida Joy 5. Moosese 28 luges -
Jumala tahe muutumatu.
Kõik need õnnistused saavad sulle osaks ja tabavad sind,
Saavad meid kätte nagu see sõna "tabama" heebrea keeles tähendab.
"Saada omale, omada". Võin saada need õnnistused omale.
Need tulevad mu peale ja saavad minu omaks.
Ta tahab, et kõik need õnnistused saaksid minu omaks,
tuleksid mu peale ja siseneksid mu ellu.
Mitte vaid lugedes seda pelga infokilluna.
See tõesti rakendub mu elus, argipäevas, laste elus ja abielus.
Minu meelest on imeliselt öeldud - õnnistused saavad su kätte.
Need jälitavad meid.
Üks tõlge ütleb, et need ajavad meid taga.
Jumal tõesti tahab meid õnnistada. Tõesti. See kirjakoht jätkub:
"Õnnistatud oled sa linnas ja õnnistatud oled sa väljal."
Jumal ei õnnista meid üksnes koguduses,
vaid kõikjal, kus oleme.
Kodus või tööl, vanaema juures või kus iganes.
Jumala õnnistus on meiega. Täpselt, nagu näeme Joosepi elus.
Ükskõik, kas ta müüdi orjaks või sattus vangi.
Jumala õnnistus oli temaga. Ta oli edukas ja sai hakkama kõikjal.
Vägi, mis mõjus hästi.
Nüüd tuleb imeline osa: "Õnnistatud on su ihuvili".
Meie lapsed.
Olgu nende olukord milline tahes. Oleme isa ja emana Jeesuse omad
ja me pärandame selle õnnistuse edasi.
Mulle emana kuulub lubadus, et minu lapsed on õnnistatud.
Meie teismelised on küll imelised, aga... vahel on raske
ja tuleb kasutada usku kirjakohtades, et minu lapsed on Issanda õpilased
ja nad on õnnistatud.
Me kuulutame seda õnnistust nende üle ja nende elu üle.
Me ei lase neid selle õnnistuse väljalt.
Nad on õnnistuse mõjuväljal ja ükski needus ei taba neid.
Nad on õnnistatud. See on Jumala lubadus.
Jumala Sõna ja lubaduste juures on olukordadel n-ö sundus
nende järgi joonduda, sellest pole pääsu.
Kui hoiame Jumala lubadustest kinni,
siis Taeva ja maa Looja Sõna on vägevam kui mistahes olukord.
Kui peame Sõnast kinni, siis olukorrad peavad
selle järgi joonduma.
Su lapsed peavad joonduma selle järgi. Nad on õnnistatud.
Kui sina ei lase lubadusest lahti.
Mäletan, kuidas eelmisel suvel meie keskmine poeg otsis tööd
ja jäi sellega hilja peale.
Palvetasime ja ta sai lausa neli töökohta.
Ta valis neist parima välja.
Saime tänada Jumalat Tema õnnistuse eest.
Jumala õnnistus on meie laste peal.
Aga see on ka võitlus, sest see töökoht tuli alles mai lõpus.
Me ei saanud alla anda ja pidime kogu aeg kuulutama talle,
et tal on töökoht suveks, Jeesuse nimel.
Meie lapsed on õnnistatud ja ta saab selle suvise töökoha.
Teised emad ütlesid, et lapsed ei leia suveks tööd.
Ometi ta sai vaatamata sellele, et oli liiga hilja otsima hakata.
Meie lapsed on õnnistatud.
Kas loed edasi või loen mina? - Loe sina.
Me võtame seda 5 Moosese 28 läbi, sest see räägib konkreetselt,
mis on Jumala õnnistus.
Mis on õieti Aabrahami õnnistus, mille me oleme pärinud.
"Õnnistatud on su korv ja su leivaküna."
Võib ka öelda, et õnnistatud on meie rahakott ja külmkapp.
See on olnud meile uskumatu ime.
Oleme pidanud elama usu varal ja on olnud aegu,
mil külmkapp on tühi.
Siis oleme toetunud Jumala peale, sest Sõna ütleb,
et Ta hoolitseb meie eest.
Meil on juhtunud rohkem kui üks kord, et keegi on helistanud
ja kutsunud meid toidupoodi. Seal ta on lasknud meil osta,
mida vaja ja maksnud selle kinni. Issand tahab teid õnnistada.
Mäletan, kui see juhtus esimest korda, nüüdseks on seda juhtunud
ljuba lugematuid kordi.
Esimesel korral, kui lapsed olid kaasas,
siis neil olid omad kärud ja nad käisid riiulivahedes.
Ütlesin, et nad ei võtaks liiga palju maiustusi ja limonaadi,
sest see ei sobi. Aga see, kes tahtis meid õnnistada,
noomis mind ja ütles, et ta tahab neid lapsi õnnistada
ja Jumal tahab õnnistada su lapsi ning ära tee mingeid takistusi sellele!
Siis lapsed võtsid vabalt ja panid kärud täis maiustusi.
Tuleb tunnistada, et kassasse jõudes oli ka minu kärus kommi.
Alles kassas taipasime, et tulime rongiga.
Kuidas me kõik selle ära mahutame? Mõelda vaid! See oli vast õnnistus.
See ajas meid taga ja sai kätte. See oli üliküllus.
Kui me tõime need kotid koju, siis sa hakkasid nutma lausa.
Kõik toiduained ei mahtunud isegi meie väiksesse külmkappi.
Issand andis meile ülirikkalikult kõike head ja meil oli kõike
piisavalt ja saime rikkalikult jagada seda ka teistele.
Jumal on samasugune ka sinu elus. See ei käi ainult meie elu kohta.
Jumal on sama eile, täna ja igavesti.
Tahame sellest tunnistada, et ka sinu usk kasvaks sellesse,
et Jumal tahab sulle head.
Taignakausid ja külmkapid täis!
"Õnnistatud oled sa tulles ja õnnistatud oled sa minnes."
Issand paneb su vaenlased kaotust kandma.
Kui meie elus on raskusi ja väljakutseid siis lubab Issand
ikkagi lasta meil võita vaenlased. Väljakutsed ei võida meid,
need ei tapa ega hävita meid,
see on pigem nagu jõusaal,
kui püsime usus ja Jumala Sõnas ning saame tugevamaks.
Me väljume võitjatena kõigest. Me ei ole kaotajad vaid võitjad.
Issand ei saada kunagi sellist väljakutset,
millega me ei tuleks toime.
Ta valmistab alati väljapääsu. Ta laseb meil võita vaenlased.
Üks pastor ütles väga hästi: "Kui oled raskustes,
ära jookse Jumala eest ära vaid jookse Jumala juurde!"
Just siis kui on raskused, tahab Jumal aidata meid
ja anda meile jõudu ja tarkust. Siis ei tasu tema juurest ära joosta,
vaid tasub joosta Tema juurde.
"ühte teed nad tulevad su vastu, aga seitset teed nad põgenevad."
Ja veel: "Issand käsib seda õnnistust olla sinuga su aitades ja kõiges,
mille külge sa oma käe paned, ja ta õnnistab sind maal,
mille Issand, su Jumal, sulle annab."
Mõelge, milline tugev sõna - Issand käsib õnnistust!
Kui Jumal käsib õnnistust olla meie elu kohal, siis see on.
Ta ütleb veel, et Ta õnnistab meid kõiges, mida me ette võtame.
Jumal tahab aidata sind kõiges, mida sa ette võtad.
Olgu selleks uus väljakutse töökohal või kodus, kus ehitad suvilat
või mis iganes sul käsil on - Jumal tahab sind aidata
ja anda oma õnnistuse sellele. Võid uskuda sellesse.
"Issand, tänan, et sa oled siin sellega kaasas,
õnnistad ja aitad mind selles." Märkad, nagu Joosepi puhul
nägi Potifar, et Issand oli temaga.
Ka sina saad tunda, et Jumal aitab sind.
See on nii siis, kui oleme Tema teel ja järgime Teda.
Kui me leiame oma koha elus, siis sellesse on õnnistus
juba sisse ehitatud. Seal on rahu, seal läheb meil hästi ja korda.
Kas loed järgmise? Siin on nii imelised salmid,
et võiks neid paar nädalat järjest lugeda.
"Issand ülendab sind enesele pühitsetud rahvaks,
nagu ta sulle on vandega tõotanud, kui sa pead Issanda,
oma Jumala käske ja käid tema teedel.
Ja kõik maailma rahvad näevad, et sinule on pandud Issanda nimi,
ja nad kardavad sind. Ja Issand annab sulle külluses
head su ihuvilja (lapsed), karja ja maapinna saagi poolest.."
Ehk meie töö ja koolilapsed
lasteaia- ja ringide lapsed ja nende vanemad
ning kogu meie töö ja toetajad. Halleluuja! Issand õnnistab
meie maapinna saagi poolest maal, mille Issand, su Jumal,
vandega su vanemaile on tõotanud sulle anda.
Kui mõelda meie kristlikule koolile ja õnnistustele,
siis on olnud raskeid olukordi. Lastel on olnud midagi keerulist
või on otsuste jaoks vaja tarkust. Issand on ikka õnnistanud.
Oleme saanud koos rõõmustada,
kui jälle pääsesime edasi ja saime aidata.
See kirjaoht jätkub, otsekui sellest veel ei piisaks.
"Issand avab sulle oma rikkaliku varaaida, taeva,
andes su maale vihma õigel ajal ja õnnistades kõiki su kätetöid;
ja sina võid laenu anda paljudele rahvastele,
aga sa ise ei tarvitse laenata." Jumal tahab avada rikkaliku laeka
ja kallata õnnistust nii palju, et võime seda jagada ja anda teistele.
See on ülevoolav Jumala õnnistus. On oluline meeles pidada,
et Jumala õnnistus on meie elus just selleks,
et Tema saaks kirgastatud ja et meie saaks olla
kanaliteks Tema õnnistustele.
Ta tahab täita meie vajadused. Aga mitte rannal vedelemiseks,
ja õnnistuse nautimiseks vaid, et me laseks sellel
voolata meist edasi sellesse puudustkannatavasse maailma,
mis vajab abi.
Maailm vajab õnnistust, headust, elu ja olukordade muutust.
Ehk oled seal kodus ja see tundub täieliku utoopiana.
Milleks selline jutt?
Sageli tundub Jumala Sõna liiga hea, et olla tõde.
Isegi nii hea, et see üldse ei lähe südamesse.
Mingi müür on ees, mis ütleb, et minu elu
näitab küll hoopis midagi muud. Just nii hea on Jumal,
et Ta tahab tuua seda muutust ja et see Sõna tasapisi
hakkab minema sügavamale ja sügavamale südame sisse,
kui me julgeme selle vastu võtta.
Palvetame.
Tänu, Taevaisa, et sa oled läbinisti hea.
Tänu, Taevaisa, et kui Jeesus sündis siia maailma,
siis Sa saatsid inglitega sõnumi, et Sul on hea tahe meie suhtes.
Issand, tänan, et Sa näed kõiki vaatajaid ja kogu puudust
ja häda, mis kodudes on. Issand, tänu, et Sina oled suurem
ja Sinu õnnistus on suurem, kui ükski needus.
Me kuulutame Su õnnistust igale vaatajale sel momendil.
Tulgu Jumala õnnistus iga vaataja ellu ja koju Jeesuse nimel.
Kuulutame seda Naatsaretlase Jeesuse nimel.
Murdugu needuse vägi ja tulgu õnnistus, abi ja tarkus.
Tänan, Isa, et Sinu õnnistus on tõesti tugev ja Sa käsid
sel olla igaühe üle. Jeesuse nimel.
Tahame Janiga rääkida nende Jumala Sõnade kaudu
muutust olukordadesse Jeesuse nimel.
Issand me toome koos kõik rasked olukorrad praegusel hetkel
Su hea palge ette.
Palume, et Sa haarad neist olukordadest
ja rasketest asjadest kinni ning Su imeline õnnistus
hakkab voolama uuel moel ning sünnib imesid!
Jeesuse nimel sündigu muutus inimeste argipäevas
ja tavalises elus Jeesuse nimel.
Tänu, Issand, et Su õnnistus on meie elu peal.
Jeesuse nimel. Aamen.
Jumala õnnistus on meie kohal. Jumala õnnistus on teinud
ka selle võimalikuks, et TV7 on olemas
ja saame seda saadet teha.
Oleme tänulikud rohke positiivse tagasiside eest.
Inimesed on tänanud saadete eest. Kogu au selle eet Issandale!
Mitmed vaatajad on saanud julgustust ja usu tugevdust nendest saadetest.
Kui tunned, et tahad õnnistada selle saate tegemist
ja TV7 tööd, võid annetada helistades numbril 900 1777
Kõne maksab 7 eurot.
Võid ka kasutada ekraanile tulevaid TV7 Eesti kanali kontonumbreid.
Igal juhul ole õnnistatud Jeesuse nimel.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin